MOJE MISLI U DVORIŠTU

Izašli smo u školsko dvorište ukrašeno poput Botaničkog vrta na blago proljetno sunce. Sve kutove dvorišta ukrašavali su svakojaki grmovi. Bilo je tu crnogoričnih i bjelogoričnih grmova. Neki grmovi su bili posve mali poput čempresa, a neki zaprepašćujuće veliki kao što su borovi i jele. U travi su bili nekakvi sitni cvjetići tratinčica, maslačka i drugih mirisnih biljaka. U vrtu mi se najviše svidjela ukrasna jabuka. Dok sam stajala ispod nje, osjećala sam se kao da sam na nekom mirisnom poluotoku budući da su njeni cvjetovi predivno mirisali. Ukrasna jabuka za mene izgleda poput nekog otvorenog kišobrana. Negdje u sredini dvorišta nalazio se kamenjar s proljetnim cvjetovima. Tu su bili narcis, tulipan, razni puzavci i već polako ocvalo cvijeće. Na samom kraju našeg posjeta školskom dvorištu posjetili smo i kutak ljekovitog bilja. Mi djeca to volimo zvati neprimjerenim izrazom drač. Tamo se nalazila lavanda, majčina dušica i ružmarin. Kad smo ponovno išli u učionicu, zapuhao je vjetar. Tad su s nekih voćaka počele padati latice. To je bio divan prizor.

                               Fabiana  Živko, 5. r.